મુસ્લિમ મતદારોને પક્ષ તરફ ખેંચવાના પ્રયાસમાં કોંગ્રેસના ઉગ્ર નિવેદન માટે પંકાયેલા ઈમરાન મસૂદને પ્રદેશ પાર્ટીના અધ્યક્ષ બનાવ્યા છે. જોકે કહેવાનો મતલબ અે છે કે કોંગ્રેસ આ વખતે અેક અલગ સામાજિક સમીકરણ રચવાના મૂડમાં હોય તેવું લાગે છે, જોકે આની પાછળ ચૂંટણીના રણની‌િતકાર પ્રશાંત કિશોરની સલાહને મુખ્ય જવાબદાર ગણવામાં આવે છે. આ રણની‌િત હેઠળ કોંગ્રેસની નજર ૧૦૦ સીટ જીતવા પર છે અને કદાચ જો આ બાબત શક્ય બનશે તો યુપીમાં કોંગ્રેસની સત્તા આવી શકે તેમ છે, તેનાથી કોંગ્રેસને અેક નવો ઓક્સિજન મળી રહેશે અને પક્ષના મનોબળમાં વધારો થશે તેમજ તેના કારણે પક્ષના પુનરોદ્ધારની શરૂઆત થઈ શકે તેમ છે, જોકે આવાં તમામ અનુમાન હજુ સાકાર થવાનાં બાકી છે, પરંતુ કોંગ્રેસના સમર્થકો એ વાતનો સંતોષ માની રહ્યા છે કે તેમના નેતાઓ હવે યુપીના મામલે ગંભીર બની આગળ વધી રહ્યા છે અને આ વખતે પક્ષની એક ચોક્કસ રણનીતિ નજરે પડી ગઈ છે.